ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση εντατικού αγγλόφωνου Διιδρυματικού Προγράμματος Μεταπτυχιακών Σπουδών
του Τμήματος Ιστορίας και Φιλοσοφίας της Επιστήμης του Εθνικού και Καποδιστριακού Πανεπι-
στημίου Αθηνών, του Τμήματος Φιλοσοφίας του
Πανεπιστημίου Πατρών και του Τμήματος Φιλοσοφίας του Πανεπιστημίου Κρήτης με τίτλο «The
Athens MA in Ancient Philosophy».
Μεταβολή Γνωστικού Αντικειμένου μέλους ΔΕΠ
της βαθμίδας του Καθηγητή Γεώργιου Θεοδωρόπουλου.
ΑΠΟΦΑΣΕΙΣ
Αριθμ. αποφ. 201/15/04/2025
(1)
Τροποποίηση εντατικού αγγλόφωνου Διιδρυματικού Προγράμματος Μεταπτυχιακών Σπουδών
του Τμήματος Ιστορίας και Φιλοσοφίας της Επιστήμης του Εθνικού και Καποδιστριακού Πανεπι-
στημίου Αθηνών, του Τμήματος Φιλοσοφίας του
Πανεπιστημίου Πατρών και του Τμήματος Φιλοσοφίας του Πανεπιστημίου Κρήτης με τίτλο «The
Athens MA in Ancient Philosophy».
Η ΣΥΓΚΛΗΤΟΣ ΤΟΥ
ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
5. Tο π.δ. 85/31-5-2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και
Καποδιστριακό Πανεπιστήμιο Αθηνών» (Α’ 124).
6. Tον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189), και ιδίως τα άρθρα 14 και 15.
7. Tην υπό στοιχεία Φ5/89656/Β3/13-8-2007 «Εφαρμογή του Συστήματος Μεταφοράς και Συσσώρευσης
Πιστωτικών Μονάδων (Β’ 1466).
8. Tον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
9. Tην υπ’ αρ. 1432/20-01-2023 απόφαση της Συγκλήτου
του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του ΕΚΠΑ (Β’ 392).
10. Tην υπ’ αρ. 1026/23-02-2022 απόφαση της Συγκλήτου του ΕΚΠΑ με την οποία ιδρύθηκε το ΔΠΜΣ «The
Athens MA in Ancient Philosophy» (Β’ 1192).
11. Tην υπ’ αρ. 1027/23-02-2022 απόφαση της Συγκλήτου του ΕΚΠΑ με την οποία εγκρίθηκε ο κανονισμός του
ΔΠΜΣ «The Athens MA in Ancient Philosophy».
12. Tην υπ’ αρ. 43/9-11-2023 απόφαση της Συγκλήτου
του ΕΚΠΑ με την οποία τροποποιήθηκε ο κανονισμός του
ΔΠΜΣ «The Athens MA in Ancient Philosophy».
13. Tο Ειδικό Πρωτόκολλο Συνεργασίας μεταξύ των
συνεργαζόμενων Τμημάτων.
14. Tο απόσπασμα πρακτικού της Επιτροπής Προγράμματος Σπουδών του ΔΠΜΣ «The Athens MA in Ancient
Philosophy» (συνεδρίαση 2024/11, 22.10.2024).
15. Tο απόσπασμα πρακτικού της Συνέλευσης του Τμήματος Φιλοσοφίας και Παιδαγωγικής του Αριστοτέλειου
Πανεπιστημίου Θεσσαλονίκης (υπ’ αρ. 374/12.12.2024),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2169
08.05.2025 08:43:17
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
16. Tο απόσπασμα πρακτικού της Επιτροπής Μεταπτυχιακών Σπουδών του ΕΚΠΑ (συνεδρίαση 18-03-2025).
17. Tο απόσπασμα πρακτικού της Συγκλήτου του ΕΚΠΑ
(9η συνεδρίαση 02-04-2025).
18. Tο γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού.
19. Tο γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφασίζει:
Tην τροποποίηση και τη λειτουργία του αγγλόφωνου
Διιδρυματικού Προγράμματος Μεταπτυχιακών Σπουδών
του Τμήματος Ιστορίας και Φιλοσοφίας της Επιστήμης
του ΕΚΠΑ, του Τμήματος Φιλοσοφίας του Πανεπιστημίου Πατρών και του Τμήματος Φιλοσοφίας του Πανε-
πιστημίου Κρήτης με τίτλο «The Athens MA in Ancient
Philosophy», από το ακαδημαϊκό έτος 2025-2026, ως
ακολούθως:
Άρθρο 1
ΓΕΝΙΚΕΣ ΔΙΑΤΑΞΕΙΣ
Το Τμήμα Ιστορίας και Φιλοσοφίας της Επιστήμης του
ΕΚΠΑ, το Τμήμα Φιλοσοφίας του Πανεπιστημίου Πατρών
και το Τμήμα Φιλοσοφίας του Πανεπιστημίου Κρήτης θα
οργανώσουν και θα λειτουργήσουν από το ακαδημαϊκό
έτος 2025-2026 αγγλόφωνο Διιδρυματικό Πρόγραμμα
Μεταπτυχιακών Σπουδών (ΔΠΜΣ) με τίτλο «The Athens
MA in Ancient Philosophy», σύμφωνα με τις διατάξεις
της απόφασης αυτής και τις διατάξεις της ισχύουσας
νομοθεσίας.
Άρθρο 2
ΑΝΤΙΚΕΙΜΕΝΟ-ΣΚΟΠΟΣ
2.1 Το Διιδρυματικό Πρόγραμμα Μεταπτυχιακών
Σπουδών (ΔΠΜΣ) στην Αρχαία Φιλοσοφία έχει ως αντικείμενο την Αρχαία Φιλοσοφία σε ολόκληρο το ιστορικό
και θεματικό της εύρος.
2.2 Σκοπός του ΠΜΣ είναι η παροχή σπουδών εμβάθυνσης και η υψηλού επιπέδου κατάρτιση και εξειδίκευ-
ση μεταπτυχιακών φοιτητών στα επιμέρους πεδία του
γνωστικού αντικειμένου «Αρχαία Φιλοσοφία», τόσο για
τις ανάγκες της φιλοσοφικής έρευνας στα εν λόγω πεδία,
όσο και για τις ανάγκες της εκπαίδευσης.
2.3 Με την επιτυχή ολοκλήρωση του προγράμματος
οι απόφοιτοι:
α. Θα έχουν εξοικειωθεί με το επιστημονικό πεδίο της
Αρχαίας Φιλοσοφίας,
β. θα κατέχουν όλες τις αναγκαίες δεξιότητες για την
εκπόνησης αυτόνομης πρωτότυπης έρευνας, σε ατομικό
ή συνεργατικό πλαίσιο,
γ. θα είναι έτοιμοι για διδακτορικές σπουδές.
Άρθρο 3
ΜΕΤΑΠΤΥΧΙΑΚΟΙ ΤΙΤΛΟΙ
3.1 Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επιτυ-
χώς στο σύνολο των προσφερόμενων μαθημάτων του
ΔΠΜΣ και να εκπονήσει μεταπτυχιακή διπλωματική
εργασία, συγκεντρώνοντας έτσι εβδομήντα πέντε (75)
ECTS.
3.2 Το ΔΠΜΣ απονέμει το Δίπλωμα Μεταπτυχιακών
Σπουδών (Δ.Μ.Σ.) Σπουδών «The Athens MA in Ancient
Philosophy». Τους τίτλους απονέμει το Τμήματος Ιστορίας και Φιλοσοφίας της Επιστήμης του ΕΚΠΑ με αναφορά
όλων των συνεργαζόμενων Τμημάτων και Ιδρυμάτων.
Άρθρο 4
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
4.1 Στο Δ.Π.Μ.Σ. γίνονται δεκτοί πτυχιούχοι πανεπιστημίων Τμημάτων της ημεδαπής ή Τμημάτων αναγνω-
ρισμένων ομοταγών ιδρυμάτων της αλλοδαπής στον
κλάδο της Φιλοσοφίας ή της Κλασικής Φιλολογίας ή σε
άλλον κλάδο των ανθρωπιστικών ή κοινωνικών επιστημών, καθώς και πτυχιούχοι Τ.Ε.Ι. συναφούς γνωστικού
αντικειμένου.
4.2 Ο ανώτατος αριθμός των εισακτέων φοιτητών/τριών στο Πρόγραμμα Μεταπτυχιακών Σπουδών ορίζεται
σε είκοσι (20) συνολικά. Ο ανώτατος αριθμός εισακτέων
προσδιορίζεται σύμφωνα με τον αριθμό των διδασκόντων του Δ.Π.Μ.Σ. και την αναλογία φοιτητών-διδασκό-
ντων, την υλικοτεχνική υποδομή, τις αίθουσες διδασκαλίας, καθώς και την απορρόφηση των διπλωματούχων
από την αγορά εργασίας.
4.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
4.4 Οι υπότροφοι του ΙΚΥ, οι αλλοδαποί υπότροφοι
του ελληνικού κράτους, για το ίδιο ή συναφές γνωστικό
αντικείμενο με αυτό του Π.Μ.Σ., εφόσον πληρούν τους
όρους και τις προϋποθέσεις εισαγωγής στο Πρόγραμμα,
εφόσον πληρούν τους όρους και τις προϋποθέσεις εισαγωγής στο Πρόγραμμα, γίνονται δεκτοί χωρίς εξετάσεις.
Άρθρο 5
ΤΡΟΠΟΣ ΕΙΣΑΓΩΓΗΣ
5.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις της
παρούσας απόφασης.
5.2 Κάθε Ιανουάριο, με απόφαση της Ε.Π.Σ., δημοσιεύεται και αναρτάται στην ιστοσελίδα του Δ.Π.Μ.Σ., των συ-
νεργαζόμενων Τμημάτων και του Ιδρύματος προκήρυξη
για την εισαγωγή μεταπτυχιακών φοιτητών/τριών στο
Δ.Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του Δ.Π.Μ.Σ.,
σε προθεσμία που ορίζεται κατά την προκήρυξη και μπορεί να παραταθεί με απόφαση της Ε.Π.Σ.
5.3 Η Ε.Π.Σ. αναθέτει στη Σ.Ε. τη διαδικασία επιλογής
των εισακτέων.
5.4 Απαραίτητα δικαιολογητικά είναι:
1. Αίτηση συμμετοχής.
2. Βιογραφικό σημείωμα.
3. Αντίγραφο πτυχίου (ή βεβαίωση περάτωσης σπουδών) σε περίπτωση που ο τίτλος σπουδών έχει χορηγηθεί
από ίδρυμα της αλλοδαπής, προσκομίζεται και αναγνώριση του τίτλου από τον ΔΟΑΤΑΠ, εφόσον αυτή υπάρχει.
4. Αναλυτική βαθμολογία προπτυχιακών μαθημάτων.
5 Τυχόν περαιτέρω τίτλοι σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
6. Πιστοποιητικό γλωσσομάθειας αγγλικής γλώσσας,
επιπέδου Γ1.
7. Φωτοτυπία δύο όψεων της αστυνομικής ταυτότητας
ή του διαβατηρίου.
8. Μία συστατική επιστολή.
9. Δείγμα επιστημονικής εργασίας έκτασης 3000-6000
λέξεων και συναφούς με την αρχαία φιλοσοφία, η οποία
να έχει εκπονηθεί σε προηγούμενο κύκλο σπουδών, ή
δείγμα ήδη δημοσιευμένης εργασίας.
10. Επιστολή εκδήλωσης ενδιαφέροντος έκτασης
200-400 λέξεων, στην οποία οι υποψήφιοι εκθέτουν
τους λόγους για τους οποίους επιθυμούν να φοιτήσουν
στο ΔΠΜΣ. Η επιστολή αναμένεται να τεκμηριώνει την
εξοικείωση με το πεδίο της Αρχαίας Φιλοσοφίας, όπως
αυτή προκύπτει είτε βάσει των προπτυχιακών σπουδών
είτε με άλλους τρόπους.
Τα ανωτέρω δικαιολογητικά υποβάλλονται ως απλά
αντίγραφα. Τα στοιχεία 1, 2 και 10 πρέπει να υποβάλλονται στην αγγλική. Τα υπόλοιπα στοιχεία της αίτησης
μπορούν να υποβάλλονται και στη νέα ελληνική, τη
γερμανική, τη γαλλική ή την ισπανική, άλλως πρέπει να
υποβάλλονται μεταφρασμένα στην αγγλική.
Το στοιχείο 6 (πιστοποιητικό γλωσσομάθειας) δεν ζητείται από υποψηφίους που έχουν την αγγλική ως μη-
τρική γλώσσα, ή που έχουν ήδη ολοκληρώσει σπουδές
σε αγγλόφωνο σχολικό ή πανεπιστημιακό πρόγραμμα
σπουδών. Σε περίπτωση έλλειψης του πιστοποιητικού
γλωσσομάθειας, η άριστη γνώση της αγγλικής μπορεί
να επιβεβαιώνεται και κατά τη διάρκεια της προφορικής
συνέντευξης, οπότε και γίνεται ειδική μνεία στο πρακτικό
αξιολόγησης.
5.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Ε.Π.Σ. ελέγχει εάν ένα ίδρυμα της αλλοδαπής ή ένας
τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών ιδρυμάτων
που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
5.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
α. Βαθμός πτυχίου σε ποσοστό 30%, ως εξής: βαθμός
πτυχίου «άριστα» λαμβάνει 30 μόρια, βαθμός πτυχίου
«λίαν καλώς» λαμβάνει 20 μόρια και βαθμός πτυχίου
«καλώς» λαμβάνει 10 μόρια.
β. Αξιολόγηση των ερευνητικών προοπτικών των υποψηφίων, όπως προκύπτει από το δείγμα επιστημονικής
εργασίας και την επιστολή εκδήλωσης ενδιαφέροντος,
σε ποσοστό 25%, ήτοι 0-25 μόρια.
γ. Ακαδημαϊκά, ερευνητικά και επαγγελματικά επιτεύγματα των υποψηφίων που σχετίζονται με το γνωστικό
αντικείμενο του ΔΠΜΣ, με βάση τα βιογραφικά τους
σημειώματα, σε ποσοστό 20%, ήτοι 0-20 μόρια.
δ. Προφορική συνέντευξη σε ποσοστό σε ποσοστό
25%, ήτοι 0-25 μόρια.
5.7 Με βάση τα συνολικά κριτήρια, η Σ.Ε. καταρτίζει
τον πίνακα αξιολόγησης των φοιτητών/τριών και τον
καταθέτει προς έγκριση στην Ε.Π.Σ. Για την εισαγωγή
στο Π.Μ.Σ. είναι απαραίτητη η συμπλήρωση του 55%
του συνολικού αριθμού μορίων (δηλαδή τουλάχιστον
55 μόρια). Αν βάσει της αξιολόγησης των κριτηρίων α-γ
προκύπτει ότι ο υποψήφιος δεν μπορεί να συγκεντρώσει
τον ελάχιστο αυτόν αριθμό μορίων, δεν προσκαλείται
σε συνέντευξη.
5.8 Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Ε.Π.Σ.
5.9 Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100),
εισάγονται οι ισοβαθμήσαντες υποψήφιοι, σε ποσοστό
που δεν υπερβαίνει το 10% του ανώτατου αριθμού εισακτέων.
5.10 Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 6
ΔΙΑΡΚΕΙΑ ΦΟΙΤΗΣΗΣ
6.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε ένα ακαδημαϊκό έτος πλήρους φοίτησης χωρίς φοιτητικές διακοπές: δύο (2) ακαδημαϊκά
εξάμηνα, καθώς και η Θερινή Περίοδος, κατά την οποία
εκπονείται η διπλωματική εργασία.
6.2 Δεν προβλέπεται δυνατότητα μερικής φοίτησης.
6.3 Υπάρχει δυνατότητα παράτασης της φοίτησης έως
και δύο εξάμηνα, έπειτα από αιτιολογημένη αίτηση του
φοιτητή και έγκριση από την Ε.Π.Σ. Έτσι, ο ανώτατος επιτρεπόμενος χρόνος ολοκλήρωσης των σπουδών ορίζε-
ται στα τέσσερα (4) ακαδημαϊκά εξάμηνα.
6.4 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή
τους προς την Ε.Π.Σ, δύνανται να διακόψουν τη φοίτησή
τους για χρονική περίοδο που δεν υπερβαίνει τα δύο (2)
συνεχόμενα εξάμηνα. Αναστολή φοίτησης χορηγείται για
σοβαρούς λόγους (στρατιωτική θητεία, ασθένεια, λοχεία,
απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται
να επανεγγραφεί στο πρόγραμμα για να συνεχίσει τις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
σπουδές του/της με τα δικαιώματα και τις υποχρεώσεις
του/της ενεργού φοιτητή/τριας. Οι φοιτητές/τριες δύνανται με αίτησή τους να διακόψουν την αναστολή φοί-
τησης και να επιστρέψουν στο Πρόγραμμα μόνο στην
περίπτωση που έχουν αιτηθεί αναστολή φοίτησης για
δύο συνεχόμενα ακαδημαϊκά εξάμηνα. Η αίτηση διακοπής της αναστολής φοίτησης πρέπει να κατατίθεται
το αργότερο δύο εβδομάδες πριν από την έναρξη του
δεύτερου εξαμήνου της αναστολής.
6.5 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση από
τη Σ.Ε., η οποία και εισηγείται στην Ε.Π.Σ.
Άρθρο 7
ΦΟΙΤΗΣΗ ΣΤΟ ΠΜΣ
7.1 Το Δ.Π.Μ.Σ. ξεκινά το Χειμερινό Εξάμηνο εκάστου
ακαδημαϊκού έτους.
7.2 Για την απόκτηση διπλώματος του Π.Μ.Σ. απαιτούνται συνολικά εβδομήντα πέντε (75) πιστωτικές μονάδες
(ECTS). Όλα τα μαθήματα διδάσκονται εβδομαδιαίως και,
κατά περίπτωση, περιλαμβάνουν διαλέξεις και σεμινάρια.
7.3 Η γλώσσα διδασκαλίας και συγγραφής της μεταπτυχιακής διπλωματικής εργασίας είναι η αγγλική.
7.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, ερευνητική
απασχόληση και συγγραφή επιστημονικών εργασιών,
καθώς και σε εκπόνηση μεταπτυχιακής διπλωματικής
εργασίας.
7.5. Η εκπόνηση της διπλωματικής εργασίας πραγματοποιείται κατά τη Θερινή Περίοδο και πιστώνεται με
δεκαπέντε (15) ECTS.
7.6 Η διδασκαλία των μαθημάτων και των λοιπών εκπαιδευτικών δραστηριοτήτων (διαλέξεις, ορκωμοσία
κ.λπ.) γίνεται διά ζώσης ή εξ αποστάσεως, σύμφωνα με
την κείμενη νομοθεσία και όσα ορίζονται στην παρούσα
απόφαση.
Η εξ αποστάσεως διδασκαλία γίνεται με τη μέθοδο
της σύγχρονης εξ αποστάσεως εκπαίδευσης, μέσω της
πλατφόρμας webex, με ηλεκτρονική προσομοίωση της
αίθουσας διδασκαλίας.
Η αξιολόγηση των φοιτητών/ριών στα μαθήματα
που θα διεξάγονται εξ αποστάσεως θα γίνεται με γραπτές εργασίες, οι οποίες θα εκπονούνται και θα απο-
στέλλονται ηλεκτρονικά στους διδάσκοντες. Ο απαραίτητος για τους φοιτητές ηλεκτρονικός εξοπλισμός
συνίσταται στην κατοχή και χρήση ενός ηλεκτρονικού
υπολογιστή.
7.7 Το ενδεικτικό πρόγραμμα των μαθημάτων διαμορφώνεται ως εξής:
Α΄ (Χειμερινό) Εξάμηνο
Μαθήματα Υποχρεωτικά
Διδ. ώρες
ECTS
101. Early Greek Philosophy (Πρώιμη ελληνική φιλοσοφία)
102. Plato (Πλάτων)
103. Aristotle (Αριστοτέλης)
Σύνολο
Β΄ (Εαρινό) Εξάμηνο
Μαθήματα Υποχρεωτικά
Διδ. ώρες
ECTS
104. Hellenistic Philosophy (Ελληνιστική φιλοσοφία)
105. Philosophy of Late Antiquity (Φιλοσοφία της ύστερης αρχαιότητας)
Μαθήματα Επιλογής
106. The Reception of Ancient Philosophy
(Η πρόσληψη της αρχαίας φιλοσοφίας)
107. Ancient Science and Philosophy (Αρχαία επιστήμη και φιλοσοφία)
108. Historiography of Ancient Philosophy
(Ιστοριογραφία της αρχαίας φιλοσοφίας)
109. Topics in Ancient Philosophy (Θέματα αρχαίας φιλοσοφίας)
Σύνολο
Θερινή περίοδος
ECTS
110. Εκπόνηση μεταπτυχιακής διπλωματικής εργασίας (MA dissertation)
Σύνολο προγράμματος
Οι φοιτητές επιλέγουν ένα από τα μαθήματα επιλογής που προσφέρονται στο Β’ εξάμηνο. Η κατανομή των μαθημάτων ανά εξάμηνο γίνεται με απόφαση της Ε.Π.Σ. σύμφωνα με τις ανάγκες του προγράμματος και τη διαθεσιμότητα
των διδασκόντων, και μπορεί να αποκλίνει από τον ανωτέρω ενδεικτικό πίνακα.
7.8. Περιεχόμενο/Περιγραφή μαθημάτων
101. Early Greek Philosophy
Κείμενα, θέματα και στοχαστές της πρώιμης ελληνικής φιλοσοφίας (6ος-5ος αι. π.Χ.). Το μάθημα εξετάζει, συνδυαστικά ή ανεξάρτητα, φιλοσόφους που ανήκουν στους λεγόμενους «Προσωκρατικούς», τους Ιπποκρατικούς
συγγραφείς και τους Σοφιστές. Αναλύονται και εξετάζονται εις βάθος επιλεγμένες πηγές. Η θεματική προσέγγιση
μπορεί να αφορά βασικές συνιστώσες της πρώιμης ελληνικής φιλοσοφίας, όπως τον υλικό μονισμό των Μιλησίων,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
την ορφική και την πυθαγόρεια παράδοση, την ελεατική
σκέψη, τον υλικό πλουραλισμό, πρώιμες θεωρίες για την
αντίληψη, την ατομική φιλοσοφία και την «ανθρωπολογική στροφή» των Σοφιστών, καθώς και τη σχέση της σο-
φιστικής κίνησης με την πολιτική και τη ρητορική τέχνη.
102. Plato
Κείμενα και θέματα της φιλοσοφίας του Πλάτωνα. Στο
μάθημα εξετάζονται κείμενα του Πλάτωνα με έμφαση
στην ανάλυση των επιχειρημάτων αλλά και στην αφηγηματική τους δομή. Η θεματική προσέγγιση μπορεί
να ερευνά τον απορητικό χαρακτήρα των πλατωνικών
διαλόγων, τον κεντρικό ρόλο του Σωκράτη στο πλατωνικό έργο εν συνόλω, την εξέλιξη (ή μη) της πλατωνικής
σκέψης και τη σχέση μεταξύ των διαλόγων, ή να αναλύει
κεντρικά φιλοσοφικά θέματα της πλατωνικής παράδοσης (όπως η θεωρία των Ιδεών, η Ιδέα του Αγαθού, η
διδασκαλία για το Εν και την Αόριστη Δυάδα, η θεωρία
της ανάμνησης κ.α.).
103. Aristotle
Κείμενα και θέματα της αριστοτελικής φιλοσοφίας. Στο
μάθημα εξετάζονται αριστοτελικές πραγματείες ή επιμέρους βιβλία αριστοτελικών πραγματειών με έμφαση στο
επιχείρημά τους. Η θεματική προσέγγιση παρέχει εξειδικευμένη γνώση στους τομείς της αριστοτελικής λογι-
κής, διαλεκτικής και γνωσιολογίας και ερευνά εις βάθος
την αριστοτελική τελεολογία και τον υλομορφισμό, το
πρόβλημα της ουσίας και τη φιλοσοφία της βιολογίας, τις
αρχές της ηθικής και της πολιτικής φιλοσοφίας, καθώς και
την αριστοτελική θεωρία για τη ρητορική και την ποιητική.
104. Hellenistic Philosophy
Κείμενα και θέματα της ελληνιστικής φιλοσοφίας και
της φιλοσοφίας των αυτοκρατορικών χρόνων (3ος αι.
π.χ. - 2ος αι. μ.Χ.). Στο μάθημα επιλέγονται και εξετάζονται κείμενα της φιλοσοφικής παράδοσης των Στωικών,
των Επικουρείων και των Σκεπτικών φιλοσόφων, καθώς
και κείμενα των Περιπατητικών (από τον Θεόφραστο
μέχρι τον Αλέξανδρο Αφροδισιέα) και των Ακαδημεικών
(της Νέας Ακαδημίας αλλά και του Μέσου Πλατωνισμού).
Η θεματική προσέγγιση μπορεί να καλύπτει ή να τέμνει
τις μεγάλες διαιρέσεις της ελληνιστικής φιλοσοφίας
(λογική/γνωσιολογία, φυσική, ηθική) ή να αφορά την
ιστορική εξέλιξη της πλατωνικής, της αριστοτελικής και
της εφεκτικής σκέψης.
105. Philosophy of Late Antiquity
Κείμενα και θέματα από τη φιλοσοφία της ύστερης
αρχαιότητας (3ος-6ος αι. μ.Χ.). Επιλέγονται και εξηγούνται κείμενα της νεοπλατωνικής φιλοσοφίας (Πλωτίνος,
Πορφύριος, Ιάμβλιχος, Πρόκλος, Δαμάσκιος) και της
υπομνηματιστικής παράδοσης του Πλάτωνα και του
Αριστοτέλη, αλλά και της ιατρικής παράδοσης. Η θεματική προσέγγιση μπορεί να ερευνά την ερμηνεία του
Πλάτωνα και του Αριστοτέλη από τους Νεοπλατωνικούς
στην κατεύθυνση της συμφωνίας των δύο φιλοσόφων
ή όχι, τις συνιστώσες της νεοπλατωνικής σκέψης (όπως
είναι η ενολογία και η θεωρία της απορροής, η νοολογία
και η ψυχολογία, η φυσική και η φιλοσοφία της γλώσσας),
την εξέλιξη της νεοπλατωνικής σκέψης, καθώς και τη
σχέση της με την ελληνική (Ορφισμός) και τη «βαρβαρική» (Χαλδαϊκοί Χρησμοί) θρησκεία.
106. The Reception of Ancient Philosophy
Πτυχές πρόσληψης της αρχαίας φιλοσοφίας κατά τους
Μέσους Χρόνους, τη νεότερη περίοδο, καθώς και από
τη σύγχρονη φιλοσοφία. Στο μάθημα ερευνάται η οικειοποίηση της ελληνικής σκέψης από την αραβική, τη
βυζαντινή και τη σχολαστική φιλοσοφία, από τους Περιπατητικούς της Αναγέννησης και τους Νεοσχολαστικούς
φιλοσόφους, καθώς και από μεγάλες μορφές ή κεντρικά
ρεύματα της νεότερης και της σύγχρονης φιλοσοφίας.
Αυτή η οικειοποίηση αφορά όλο το φάσμα της αρχαίας
ελληνικής φιλοσοφίας, από τη μεταφυσική και τη λογική
μέχρι την ηθική, την πολιτική και τη ρητορική.
107. Ancient Science and Philosophy
Πτυχές της αμοιβαίας επίδρασης φιλοσοφίας και επιστήμης κατά την αρχαιότητα. Ερευνώνται θέματα που
αφορούν κυρίως το quadrivium (αριθμητική, γεωμετρία,
αρμονία, αστρονομία) και την ιατρική, και ελέγχεται η
εκατέρωθεν οριοθέτηση των πεδίων της επιστήμης και
της φιλοσοφίας.
108. Historiography of Ancient Philosophy
Η ιστοριογραφική προσέγγιση της αρχαίας φιλοσοφίας στις ποικίλες εκδοχές της, από την αρχαιότητα έως
και τον 20ό αιώνα. Ερευνώνται θέματα όπως η δοξογραφική παράδοση στην αρχαιότητα και η αναβίωση
της κατά την Αναγέννηση, η πολεμική ιστοριογραφία
των ευσεβιστών ιστορικών της φιλοσοφίας του 17ου
και του 18ου αιώνα, η φιλοσοφική ιστορία της αρχαίας
φιλοσοφίας στον γερμανικό και τον βρετανικό ιδεαλισμό, η ακαδημαϊκή ιστορία της φιλοσοφίας (με έμφαση
στην αρχαία φιλοσοφία) και η αναγωγή της σε χωριστό
επιστημονικό κλάδο, η οριοθέτηση των πεδίων της ιστορίας της (αρχαίας) φιλοσοφίας και της φιλοσοφίας από
την αναλυτική παράδοση, καθώς και σύγχρονες τάσεις
στην ιστοριογραφία της αρχαίας φιλοσοφίας. Εξετάζονται επίσης οι διαφορές μεταξύ διαφορετικών ιστοριο-
γραφικών παραδόσεων της αρχαίας φιλοσοφίας, καθώς
και αφηγήσεις της ιστορίας της αρχαίας φιλοσοφίας υπό
το πρίσμα της πολιτικής ιδεολογίας.
109. Topics in Ancient Philosophy
Ειδικά θέματα της αρχαίας φιλοσοφίας. Τα θέματα
αυτά μπορούν να ανήκουν στα πεδία της οντολογίας,
της γνωσιοθεωρίας, της πρακτικής φιλοσοφίας.
ΑΡΘΡΟ 8.
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει δεκατρείς
(13) εβδομάδες διδασκαλίας και τρεις (3) εβδομάδες για
τις γραπτές εξετάσεις ή για την υποβολή και εξέταση των
επιστημονικών εργασιών. Η Μεταπτυχιακή Διπλωματική
Εργασία υποβάλλεται έως το τέλος του μηνός Αυγούστου, με δυνατότητα παράτασης.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η ώρα
αναπλήρωσης αναρτώνται στην ιστοσελίδα του Δ.Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 85% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 30% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από τη
Σ.Ε., η οποία γνωμοδοτεί σχετικά στην Ε.Π.Σ.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται να
παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προφορικές
εξετάσεις ή με εκπόνηση εργασιών ή με συνδυασμό των
παραπάνω. Ο τρόπος αξιολόγησης ορίζεται από τον/ην
διδάσκοντα/ουσα του κάθε μαθήματος. Κατά τη διεξαγωγή γραπτών ή προφορικών εξετάσεων, ως μεθόδων
αξιολόγησης, εξασφαλίζεται υποχρεωτικά το αδιάβλητο
της διαδικασίας. Η βαθμολόγηση γίνεται στην κλίμακα
1-10. Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία
του ΠΜΣ και του Τμήματος μέσα σε δύο (2) εβδομάδες
το αργότερο από την εξέταση του μαθήματος. Σε περίπτωση που κατ’ επανάληψη σημειώνεται υπέρβαση του
ανωτέρω ορίου από διδάσκοντα/ουσα, ο/η Διευθυντής/
ντρια του Π.Μ.Σ. ενημερώνει σχετικά την Ε.Π.Σ.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.7 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει.
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Ε.Π.Σ.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Ε.Π.Σ. συντάσσεται σχετικό πρακτικό και καταστρέφονται - εκτός αν εκκρεμεί
σχετική ποινική, πειθαρχική ή οποιαδήποτε άλλη διοικητική διαδικασία.
8.13 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Π.Μ.Σ. και να εκπονήσει μεταπτυχιακή
διπλωματική εργασία, συγκεντρώνοντας έτσι εβδομήντα
πέντε (75) ECTS.
ΑΡΘΡΟ 9.
ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ
ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται κατά τη διάρκεια του εαρινού εξαμήνου.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα με
τις οδηγίες συγγραφής που είναι αναρτημένες στην ιστοσελίδα του Δ.Π.Μ.Σ. Η ΜΔΕ δεν επιτρέπεται να συμπίπτει,
εν όλω ή εν μέρει, με άλλη εργασία που έχει εκπονηθεί
στον παρόντα ή σε προηγούμενο κύκλο σπουδών.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Επιτροπή Προγράμματος Σπουδών ορίζει τον/την επιβλέποντα/ουσα
/ΣΠΜ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
αυτής και συγκροτεί την τριμελή εξεταστική επιτροπή
για την έγκριση της εργασίας, ένα από τα μέλη της οποίας
είναι και ο/η επιβλέπων/ουσα. Η γλώσσα συγγραφής της
μεταπτυχιακής διπλωματικής εργασίας είναι η αγγλική.
Ο ανώτατος αριθμός των διπλωματικών εργασιών που
μπορεί να αναλαμβάνει προς επίβλεψη κάθε διδάσκων
ορίζεται σε τρεις (3) ετησίως.
Η μεταπτυχιακή διπλωματική εργασία έχει έκταση
12.000-15.000 λέξεις. Στην έκταση αυτή δεν συμπεριλαμβάνονται η βιβλιογραφία και τα πιθανά παραρτή-
ματα. Το κυρίως κείμενο πρέπει να είναι γραμμένο με
γραμματοσειρά επιλογής του φοιτητή, μεγέθους 11 ή
12’’, σε 1,5 διάστιχο και με πλήρη στοίχιση. Οι υποσημειώσεις πρέπει να είναι γραμμένες σε μέγεθος 10’’ και
σε μονό διάστιχο.
9.4 Ο τίτλος της εργασίας μπορεί να τροποποιηθεί κατόπιν αίτησης του/ης φοιτητή/τριας και σύμφωνης γνώ-
μης του/ης επιβλέποντος/ουσας προς τη Συντονιστική
Επιτροπή του Π.Μ.Σ. Στην αίτηση πρέπει να υπάρχει και
συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής. Η εργασία βαθμολογείται από τα μέλη της
τριμελούς εξεταστικής επιτροπής αμέσως μετά την υποστήριξή της.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) των συνεργαζόμενων Τμημάτων ή άλλων Τμημάτων του ΕΚΠΑ ή
άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.),
με πρόσθετη απασχόληση πέραν των νόμιμων υποχρεώσεών τους, αν το Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
των συνεργαζόμενων Τμημάτων ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Επιτροπής Προγράμματος Σπουδών
δύναται να ανατίθεται η επίβλεψη διπλωματικών εργασιών και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. των
συνεργαζόμενων Τμημάτων, που δεν έχουν αναλάβει
διδακτικό έργο στο Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
ΑΡΘΡΟ 10.
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
10.1 Οι μεταπτυχιακοί/ες φοιτητές/τριες έχουν όλα τα
δικαιώματα και τις παροχές που προβλέπονται και για τους
φοιτητές του πρώτου κύκλου σπουδών, έως και τη λήξη
τυχόν χορηγηθείσας παράτασης φοίτησης, πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Δ.Π.Μ.Σ. κ.ά.
10.5 Η Ε.Π.Σ., μετά την εισήγηση της Σ.Ε., δύναται να
αποφασίσει τη διαγραφή μεταπτυχιακών φοιτητών/
τριών εάν:
• υπερβούν το ανώτατο όριο απουσιών,
• έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στην παρούσα απόφαση,
• υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στην παρούσα απόφαση έχουν
παραβιάσει τις κείμενες διατάξεις όσον αφορά την αντιμετώπιση πειθαρχικών παραπτωμάτων από τα αρμόδια
πειθαρχικά Όργανα,
• δεν καταβάλλουν το προβλεπόμενο τέλος φοίτησης,
• υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Δ.Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους/ις μεταπτυχιακούς φοιτητές/τριες (βλ. άρθρο 17).
10.8 Οι μεταπτυχιακοί φοιτητές/τριες μπορούν να αιτηθούν την έκδοση παραρτήματος διπλώματος στην
αγγλική γλώσσα.
10.9. Για τη συμμετοχή τους στο Π.Μ.Σ. «The Athens
MA in Ancient Philosophy» οι μεταπτυχιακοί/ες φοιτητές/ήτριες καταβάλλουν τέλη φοίτησης που ανέρχονται
στο ποσό των χιλίων πεντακοσίων (1500) ευρώ ανά εξάμηνο. Η καταβολή του τέλους γίνεται σύμφωνα με τα
οριζόμενα στην ετήσια προκήρυξη.
Σε περίπτωση παράτασης της διάρκειας φοίτησης,
προβλέπονται τέλη φοίτησης ύψους πεντακοσίων ευρώ
(500€) για κάθε επιπλέον εξάμηνο φοίτησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
ΑΡΘΡΟ 11.
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από
τα τέλη φοίτησης πραγματοποιείται από την Ε.Π.Σ και
εκδίδεται αιτιολογημένη απόφαση περί αποδοχής ή
απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη
διάταξη 4.3 της παρούσας απόφασης, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
ΑΡΘΡΟ 12.
ΥΠΟΤΡΟΦΙΕΣ ΚΑΙ ΒΡΑΒΕΙΑ
Για την πραγματοποίηση των σπουδών τους οι φοιτητές/τριες μπορούν να λάβουν υποτροφίες και βραβεία.
12.1 Hypatia Scholarship
Στον βαθμό που υφίστανται οι διαθέσιμοι πόροι, το
πρόγραμμα χορηγεί την Hypatia Scholarship, η οποία συνίσταται στη μερική ή ολική απαλλαγή από τα δίδακτρα
του Δ.Π.Μ.Σ. Κριτήριο αποτελεί η εν γένει οικονομική κατάσταση των υποψηφίων. Η Ε.Π.Σ. αξιολογεί τις αιτήσεις
που υποβάλλονται και λαμβάνει τη σχετική απόφαση.
12.2 Βραβείο Αριστείας
Το ΔΠΜΣ απονέμει βραβείο αριστείας στον/ην πρώτο/-η φοιτητή/τρια κάθε έτους, με την ολοκλήρωση των
μαθημάτων και της διπλωματικής εργασίας. Το βραβείο
υπογράφεται από τον Διευθυντή/ντρια του Π.Μ.Σ. και
μπορεί να συνοδεύεται και από χρηματικό βραβείο, αν
υπάρχουν οι διαθέσιμοι πόροι.
Προϋποθέσεις:
1. Μέσος όρος μαθημάτων Α’ και Β’ εξαμήνου και διπλωματικής εργασίας μεγαλύτερος/ίσος του οκτώ.
2. Ολοκλήρωση των σπουδών εντός της κανονικής
διάρκειας του ενός ημερολογιακού έτους.
Διαδικασία
Μετά την κατάθεση της βαθμολογίας της διπλωματικής εργασίας, η Ε.Π.Σ. εξετάζει τις βαθμολογίες των
φοιτητών/τριών της σειράς, και εφ’ όσον πληρούνται
οι προηγούμενες προϋποθέσεις κατατάσσει τους/τις
φοιτητές/ήτριες σε φθίνουσα σειρά (ως προς τον μέσο
όρο της βαθμολογίας τους) και αποφασίζει την απονομή
βραβείων στον/ην πρώτο/η φοιτητή/ήτρια.
Ο μέσος όρος υπολογίζεται από τον τύπο:
όπου:
Ν = αριθμός μαθημάτων των εξαμήνων κατά περίπτωση,
ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
ΑΡΘΡΟ 13.
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
13.1 Για την εύρυθμη λειτουργία του Π.Μ.Σ. διατίθενται αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
Τμήματος Ιστορίας και Φιλοσοφίας της Επιστήμης.
13.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του Τμήματος Ιστορίας
και Φιλοσοφίας της Επιστήμης.
13.3 Η χρηματοδότηση του Π.Μ.Σ. μπορεί να προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
Μέσος Όρος =
/ΣΠΜ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
ΑΡΘΡΟ 14.
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ
Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Ε.Π.Σ. στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) των συνεργαζόμενων Τμημάτων ή άλλων Τμημάτων του ΕΚΠΑ ή
άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.),
με πρόσθετη απασχόληση πέραν των νόμιμων υποχρεώσεών τους, αν το Π.Μ.Σ. έχει τέλη φοίτησης,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. των συνεργαζόμενων Τμημάτων ή άλλων
Τμημάτων του ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Τα τρία συνεργαζόμενα Τμήματα συνεισφέρουν
στο διδακτικό έργο του ΠΜΣ σε ποσοστό τουλάχιστον
25% έκαστο. Τα μέλη ΔΕΠ των τριών συνεργαζόμενων
Τμημάτων δεν λαμβάνουν πρόσθετη αμοιβή για τα μαθήματα που διδάσκουν, αν η διδασκαλία τους λαμβά-
νεται υπόψη από τα οικεία Τμήματα για την πλήρωση
της ελάχιστης υποχρέωσης παροχής διδακτικού έργου
(παρ. 2, άρθρο 155 του ν. 4957/22). Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
14.3 Άλλες κατηγορίες διδασκόντων/ουσών δύνανται να αμείβονται αποκλειστικά από τους πόρους του
Δ.Π.Μ.Σ. Δεν επιτρέπεται η καταβολή αμοιβής ή άλλης
παροχής από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Ε.Π.Σ., καθο-
ρίζεται το ύψος της αμοιβής κάθε διδάσκοντος/ουσας.
14.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Ε.Π.Σ., κατόπιν εισήγησης
της Συντονιστικής Επιτροπής του Π.Μ.Σ.
Οι αποφάσεις της Επιτροπής Προγράμματος Σπουδών
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Επιτροπής Προγράμματος
Σπουδών η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
ΑΡΘΡΟ 15.
ΑΠΟΝΟΜΗ ΔΙΠΛΩΜΑΤΟΣ ΜΕΤΑΠΤΥΧΙΑΚΩΝ
ΣΠΟΥΔΩΝ
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση της μεταπτυχιακής διπλωματικής εργασίας. Η Ε.Π.Σ.
διαπιστώνει την ολοκλήρωση των σπουδών προκειμένου να χορηγηθεί το Δίπλωμα Μεταπτυχιακών Σπουδών
(Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Δ.Π.Μ.Σ. απονέμεται Δίπλωμα
Μεταπτυχιακών Σπουδών «The Athens MA in Ancient
Philosophy».
ΑΡΘΡΟ 16.
ΟΡΚΩΜΟΣΙΑ
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου
τίτλου του διπλώματος. Η καθομολόγηση γίνεται στο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
πλαίσιο της Ε.Π.Σ. και σε χώρο του Τμήματος, παρουσία
του/ης Διευθυντή/ντριας του Δ.Π.Μ.Σ., του/της Προέδρου του Τμήματος ή του/της Αναπληρωτή/τριας του/
της και, κατά τις δυνατότητες, ενδεχομένως εκπροσώπου
του Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
του Τμήματος εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον/την Πρόεδρο του Τμήματος
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
ΑΡΘΡΟ 17.
ΑΞΙΟΛΟΓΗΣΗ Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης του Τμήματος που διοργανώνεται
από την Εθνική Αρχή Ανώτατης Εκπαίδευσης (ΕΘ.Α.Α.Ε.).
Στο πλαίσιο αυτό αξιολογείται η συνολική αποτίμηση του
έργου που επιτελέστηκε από κάθε Π.Μ.Σ., ο βαθμός εκπλήρωσης των στόχων που είχαν τεθεί κατά την ίδρυσή
του, η βιωσιμότητά του, η απορρόφηση των αποφοίτων
στην αγορά εργασίας, ο βαθμός συμβολής του στην
έρευνα, η εσωτερική αξιολόγησή του από τους μεταπτυχιακούς φοιτητές/τριες, η σκοπιμότητα παράτασης
της λειτουργίας του, καθώς και λοιπά στοιχεία σχετικά με
την ποιότητα του έργου που παράγεται και τη συμβολή
του στην εθνική στρατηγική για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Τα αποτελέσματα της αξιολόγησης κοινοποιούνται
στον διδάσκοντα και στον Διευθυντή του Δ.Π.Μ.Σ. και
αξιοποιούνται για τη βιωσιμότητα του Προγράμματος,
το υψηλό επίπεδο σπουδών, τη βελτίωση των παροχών
του και την αποδοτικότητα των διδασκόντων του.
ΑΡΘΡΟ 18.
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2034-2035 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
ΑΡΘΡΟ 19.
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον Κανονισμό που
ίσχυε κατά την εγγραφή τους.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορι-
κών Σπουδών του Ε.Κ.Π.Α. ή στην παρούσα απόφαση,
αρμόδια να αποφασίσουν είναι τα όργανα του Δ.Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
Αριθμ. πράξης 2990
(2)
Μεταβολή Γνωστικού Αντικειμένου μέλους ΔΕΠ
της βαθμίδας του Καθηγητή Γεώργιου Θεοδωρόπουλου.
Ο ΠΡΥΤΑΝΗΣ ΤΟΥ
ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την περ. ιζ της παρ. 1 του άρθρου 15 του ν. 4957/2022.
2. Το άρθρο 29 του ν. 4009/2011.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
3. Το άρθρο 152 του ν. 4957/2022 όπως τροποποιήθηκε με το την παρ. 2 του άρθρου 81 του ν. 5094/2024.
4. Την από 10-3-2025 αίτηση του ενδιαφερόμενου.
5. Την από 12-3-2025 εισήγηση του Τομέα Χειρουργικής, καθώς και την από 3-4-2025 απόφαση της Συνέλευ-
σης της Ιατρικής Σχολής.
6. Το υπ’ αρ. 37040-07/4/2025 έγγραφο της Ιατρικής
Σχολής, αποφασίζουμε:
Tη μεταβολή του Γνωστικού Αντικειμένου του Γεώργιου Θεοδωρόπουλου του Ευστράτιου, μέλους ΔΕΠ της
βαθμίδας του Καθηγητή της Ιατρικής Σχολής της Σχολής
Επιστημών Υγείας του Ιδρύματός μας, από «Γενική Χειρουργική» σε «Γενική Χειρουργική - Χειρουργική Παχέος
Εντέρου και Πρωκτού».
H πράξη αυτή να δημοσιευθεί στην Eφημερίδα της
Kυβερνήσεως (παρ. 7 του άρθρου 27 του ν. 4386/2016
και την περ. η της παρ. 2 του άρθρου 7 του ν. 3469/2006).
Aθήνα, 23 Απριλίου 2025
O Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2169/06.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202169.pdf | Tokens: 48469]